Anzjana ta' 81 sena minn Tas-Sliema soffriet ġrieħi gravi wara li kmieni dalgħodu kienet involuta f'inċident tat-traffiku. Dan seħħ fis-siegħa tal-Ħamis filgħodu fi Triq it-Torri f'Tas-Sliema. Mill-ewwel investigazzjoni tal-Pulizija irriżulta li hija sfat milquta minn mutur tat-tip Kawasaki misjuq minn raġel Libjan ta' erbgħin sena residenti Swieqi. Tim mediku assista l-anzjana fuq il-post u wara ittieħdet l-isptar Mater Dei, fejn ġiet ċertifikata li sofriet ġrieħi gravi. Il-Pulizija għaddejja bl-investigazzjonijiet fuq il-każ.